Všeobecne záväzné nariadenie obce Jakubovany č. 6/2012

o miestnom poplatku za komunálne odpady

a drobné stavebné odpady

Obec Jakubovany, Obecné zastupiteľstvo v Jakubovanoch v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 83 a súvisiacich ustanovení zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov

sa uznieslo na vydaní tohto

všeobecne záväzného nariadenia Obce Jakubovany

**§ 1**

**Úvodné ustanovenie**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až 83 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Jakubovany týmto VZN ukladá s účinnosťou od 1. januára 2013 miestny poplatok za komunálne odpady a drobné stavebné odpady.

**§ 3**

**Predmet úpravy VZN**

1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z.z..
2. Toto všeobecne záväzné nariadenie upravuje:
3. stanovenie sadzieb poplatku v nadväznosti na zavedený zber odpadu
4. určenie spôsobu vyrubenia a platenia poplatku
5. stanovenie podmienok pre vrátenie, zníženie a odpustenie poplatku.
6. Pre účely tohto VZN sa zdaňovacím obdobím poplatku rozumie kalendárny rok.

**§ 4**

**Množstvový zber**

V obci Jakubovany je zavedený množstvový zber pre právnické osoby a fyzické osoby – podnikateľov.

**§ 5**

**Sadzby poplatku**

1. Obec Jakubovany stanovuje sadzbu poplatku 0,034 EUR za osobu a kalendárny deň v prípadoch, na ktoré sa nevzťahuje sadzba pre množstvový zber.
2. Obec Jakubovany stanovuje pri množstvovom zbere sadzbu poplatku pre fyzické osoby – podnikateľov a právnické osoby

 a) 0,016 EUR/l odpadu pre zbernú nádobu s objemom 110 l (pri frekvencii odvozu 1 x 14 dní).

 b) 0,008 EUR/l odpadu pre zbernú nádobu s objemom 1100 l (pri frekvencii odvozu 1 x 14 dní).

- 2 -

**§ 6**

**Forma a miesto zaplatenia poplatku**

* + 1. Obec vyrubuje poplatok rozhodnutím na celé zdaňovacie obdobie. Vyrubený poplatok je splatný v štyroch rovnakých splátkach a to:

1.splátka do 15 dní odo dňa nadobudnutia právoplatnosti rozhodnutia,

 2.splátka do 30. júna,

 3.splátka do 30. septembra,

 4.splátka do 30. novembra.

 Poplatník môže celý poplatok zaplatiť naraz do pokladne obce alebo cez SIPO v štyroch

 splátkach.

2. Pri množstvovom zbere sa ustanovuje, že poplatok bude vyrubený formou výmeru, ktorý bude

 mať náležitosti rozhodnutia v zmysle daňového poriadku. Splatnosť poplatku v štyroch rovnakých

 splátkach a to:

1.splátka do 15 dní odo dňa nadobudnutia právoplatnosti rozhodnutia,

 2.splátka do 30. júna,

 3.splátka do 30. septembra,

 4.splátka do 30. novembra.

 Poplatok sa platí v hotovosti do pokladne obce alebo na účet správcu dane.

**§ 7**

**Vrátenie poplatku**

1. Obec vráti poplatok alebo jeho pomernú časť poplatníkovi na základe písomnej žiadosti, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti. Obec vráti poplatok v hotovosti

prostredníctvom pokladne OcÚ Jakubovany.

1. Podmienky pre vrátenie poplatku alebo jeho pomernej časti sú:
2. poplatník nesmie byť dlžníkom obce
3. musí zaniknúť dôvod spoplatnenia (zrušenie trvalého resp. prechodného pobytu, zánik práva užívania nehnuteľností, úmrtie poplatníka.)

**§ 8**

**Zníženie poplatku**

1. Obec na základe písomnej žiadosti poplatok zníži podľa najnižšej sadzby za obdobie, za ktoré poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce Jakubovany.
2. Podkladmi pre zníženie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Jakubovany a to :
3. potvrdenie študentského domova, internátu o ubytovaní alebo potvrdenie o štúdiu školy, ak nedochádza denne do školy z trvalého bydliska na území SR

b) potvrdenie zamestnávateľa o zamestnaní pri práci vykonávanej mimo územia obce alebo SR spolu s potvrdením o ubytovaní

c) zmluva o ubytovaní alebo zmluva o nájme bytu pri štúdiu na území SR

3. V prípade, že doklad podľa ods. 2/ nie je v slovenskom alebo českom jazyku, je potrebné k dokladom predložiť aj preklad, pričom sa nevyžaduje úradný preklad. Doklad nie je možné nahradiť čestným vyhlásením poplatníka.

4. Ak si v zdaňovacom období poplatník neuplatní nárok na zníženie poplatku do 31.12. príslušného kalendárneho roka podaním žiadosti a v tejto lehote nepredloží príslušné doklady podľa ods. 2/, nárok na zníženie poplatku za toto obdobie zaniká.

**§ 9**

**Odpustenie poplatku**

1. Obec na základe písomnej žiadosti poplatok odpustí za obdobie, za ktoré poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce Jakubovany.
2. Podkladmi pre odpustenie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Jakubovany a to :
3. potvrdenie nápravno-výchovného zariadenia o výkone väzby alebo trestu

 b) potvrdenie zariadenia poskytujúceho služby zdravotnej starostlivosti pobytovou formou

- 3 -

 c) potvrdenie zariadenia poskytujúceho sociálne služby pobytovou formou

 d) potvrdenie študentského domova, internátu o ubytovaní alebo potvrdenie o štúdiu školy mimo územia SR

e) potvrdenie od príslušného vojenského útvaru výkonu profesionálneho vojaka

f) potvrdenie o zaplatení poplatku spolu s dokladom prechodného pobytu od obce, v ktorej je prihlásený k prechodnému pobytu

g) potvrdenie o pobyte alebo povolenie na pobyt mimo územia SR.

3. V prípade, že doklad podľa ods. 2/ nie je v slovenskom alebo českom jazyku, je potrebné k dokladom predložiť aj preklad, pričom sa nevyžaduje úradný preklad. Doklad nie je možné nahradiť čestným vyhlásením poplatníka.

4. Ak si v zdaňovacom období poplatník neuplatní nárok na odpustenie poplatku do 31.12. príslušného kalendárneho roka podaním žiadosti a v tejto lehote nepredloží príslušné doklady podľa ods. 2/, nárok na odpustenie poplatku za toto obdobie zaniká.

**§ 10**

**Zrušovacie ustanovenie**

Týmto VZN sa zrušuje Všeobecne záväzné nariadenie Obce Jakubovany č. 8/2011.

**§ 11**

**Záverečné ustanovenie**

Obecné zastupiteľstvo v Jakubovanoch sa uznieslo na vydaní tohto VZN na svojom zasadnutí dňa 14.12.2012 uznesením č.69 a toto VZN nadobúda účinnosť dňom 1.1.2013.

 Ing. Anton Janičina

 starosta obce